શહેરના પશ્ચિમ વિસ્તારમાં ઇસ્કોન મંદિર દ્વારા સાંજે ૪-૦૦ કલાકે રથયાત્રા આયોજિત થશે. ઇસ્કોનના વિષ્ણુરામદાસજીએ જણાવ્યું હતું કે રથયાત્રા બિલેશ્વર મહાદેવથી શરૂ થઇને શ્યામલ ચાર રસ્તા, આનંદનગર રોડ, પ્રેરણાતીર્થ દેરાસર અને રામદેવનગર થઇને રાત્રે ૮ કલાકે ઇસ્કોન મંદિરે પરત આવશે. સ્વામિનારાયણ ગુરુકુળ મેમનગરથી બપોરે ર કલાકે રથયાત્રા નીકળશે. યાત્રા મેમનગરથી શરૂ થઇને સુભાષ ચોક, યુગાંડા સોસાયટી, નિકિતા સોસાયટી, સત્તાધાર, કર્મચારીનગર, વિશ્રામનગર, તરુણનગર, સુભાષચોક, મેમનગર ગામ, માનવમંદિર થઇને સ્વામિનારાયણ ગુરુકુળ પરત થશે. ત્રિપદા પરિવાર એજ્યુકેશન ટ્રસ્ટ દ્વારા ઘાટલોડિયા વિસ્તારથી પ૦મી બાળયાત્રા યોજાશે. સમગ્ર અમદાવાદ શહેરમાં નાના-મોટી ૧ર૦ જેટલી રથયાત્રા આવતી કાલે યોજાશે.